Steaua Bucureşti a acuzat Digi24 de "fake news" după ce televizinea a titrat pe post – "Şeful CSA Steaua, arestat la domiciliu". De fapt, era vorba şeful galeriei CSA Steaua, Andrei Florescu.
Mesajul clubului
FAKE NEWS LA DIGI24
Clubul Sportiv al Armatei "STEAUA" atrage atenția asupra unei informații false apărute la postul TV, DIGI 24. În buletinul de știri, de la ora 13:00, pe burtieră, la secțiunea news alert a fost titrat: "Șeful CSA Steaua, arestat la domiciliu".Precizăm că știrea afișată este falsă, nu are nicio legătură cu realitatea, iar președintele Clubului Sportiv al Armatei "Steaua" se află la sediul clubului.Condamnăm aceste practici, care aduc prejudicii mari de imagine celui mai titrat club sportiv din România, Ministerului Apărării Naționale, cât și persoanei în cauză prin propagarea unor informații false care au rolul de a duce opinia publică în eroare.
Solicităm postului DIGI 24 să dezmintă public știrea mai sus amintită, în caz contrar Clubul urmând să acționeze în consecință.
Contactat de Paginademedia.ro, Marius Tian, redactor-şef Digi24, a explicat că a fost vorba de o eroare care a fost îndreptată rapid.
"A fost o eroare de editare pe care am îndreptat-o rapid. Ştirea, în varianta corectă, a fost difuzată în jurul orei 16.00. Am luat legătura şi cu conducerea clubului şi am prezentat scuze. Conducerea CSA a acceptat scuzele noastre şi a înţeles ca nu au de-a face cu fake news sau rea voinţă", a spus Marius Tian pentru sursa citata